[image: image1.jpg]Consell
de I’Audiovisual
de Catalunya





ACORD  56/2007, DE 14 DE FEBRER, DEL PLE DEL CONSELL DE 

L’AUDIOVISUAL DE CATALUNYA

Expedient núm.  196/2006-S –TV Altafulla (Ajuntament d’Altafulla). Assumpte: Sobreseïment

1. El Ple del Consell de l’Audiovisual de Catalunya va adoptar l’Acord 326/2006, de 15 de novembre mitjançant el qual s’incoava un procediment sancionador als operadors de radiodifusió sonora per ones terrestres amb modulació de freqüència de gestió pública i privada, i als operadors de televisió local de gestió pública i privada, que no havien comunicat al Consell del Audiovisual de Catalunya el compliment de les obligacions establertes al Títol II de la Instrucció general sobre la presència de la llengua i la cultura catalanes i de l’aranès en els mitjans de comunicació audiovisuals, corresponent al segon trimestre de l’any 2006.
Un d’aquests operadors era el corresponent a TV Altafulla, nom comercial de l’operador de televisió local de l’Ajuntament d’Altafulla. 
2. Després d’haver notificat a TV Altafulla l’Acord d’incoació (Exp. 196/06-S), el senyor Manel Ramon i Fuentes, alcalde d’Altafulla, ha presentat al·legacions en les quals es fa constar que la corporació municipal no té cap televisió local que estigui en funcionament.
VIST que si no s’ha complert la obligació de comunicar al Consell de l’Audiovisual de Catalunya la oferta de programació és perquè l’operador de televisió TV Altafulla no es troba en funcionament.
El Ple del Consell de l'Audiovisual de Catalunya, ha adoptat els següents:

ACORDS

1. Sobreseure l’expedient sancionador incoat a l’operador TV Altafulla, nom comercial de l’operador de televisió de gestió pública de l’Ajuntament d’Altafulla (Exp. 196/06-S).

2. Arxivar l’expedient sancionador incoat a l’operador esmentat. 

3. Notificar aquest acord a l’interessat.

Barcelona, 14 de febrer de 2007
Josep M. Carbonell i Abelló


Dolors Comas d’Argemir i Cendra President

